Rossiyaning Qora dengiz bo‘yida joylashgan Sochi shahrida bir necha kun kuchli shtorm davom etdi. Favqulodda vaziyatlar vazirligi kuchli yog‘ingarchilik tufayli favqulodda ogohlantirish e’lon qildi. Yomon ob-havo shahardagi "Rivera" plyajida cho‘milish mavsumiga olib kelingan qum va shag‘alning yuvilib ketishiga sabab bo‘ldi. Ba’zi joylarda esa sohil bo‘yi yirik toshlar bilan qoplandi. Ijtimoiy tarmoqlarda sayyohlar va mahalliy aholi tomonidan shtorm vaqtida olingan bir qancha suratlar chop etildi.